CELEX: 62013CN0065
Language: fi
Date: 2013-02-07 00:00:00
Title: Asia C-65/13: Kanne 7.2.2013 — Euroopan parlamentti v. Euroopan komissio

13.4.2013   
            
            
               FI
            
            
               Euroopan unionin virallinen lehti
            
            
               C 108/17
            
         Kanne 7.2.2013 — Euroopan parlamentti v. Euroopan komissio
   (Asia C-65/13)
   2013/C 108/36
   Oikeudenkäyntikieli: ranska
   
      Asianosaiset
   
   
      Kantaja: Euroopan parlamentti (asiamiehet: A. Tamás ja J. Rodrigues)
   
      Vastaaja: Euroopan komissio
   
      Vaatimukset
   
   
               —
            
            
               Euroopan parlamentin ja neuvoston täytäntöönpanoasetuksen (EU) N:o 492/2011 panemisesta täytäntöön siltä osin kuin on kyse avoimien työpaikkojen ja työhakemusten välittämisestä ja EURES-verkoston uusimisesta 26.11.2012 annettu komission täytäntöönpanopäätös on kumottava
            
         
               —
            
            
               Euroopan komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kumoamiskanteensa tueksi Euroopan parlamentti esittää yhden ainoan kanneperusteen, joka koskee parlamentin ja neuvoston asetuksen (EU) N:o 492/2011 (1) 38 artiklan rikkomista. Riidanalaisen päätöksen antaessaan komissio nimittäin kantajan mukaan väärinkäytti valtaa, jonka unionin lainsäätäjä oli sille antanut.
   Edellä mainitun asetuksen 38 artiklassa annetaan komissiolle nimittäin vain täytäntöönpanovaltaa, jonka rajat perustuvat SEUT 291 artiklaan. Parlamentin mukaan tätä jälkimmäistä artiklaa on tulkittava siten, että siinä ei sallita sellaisten soveltamisalaltaan yleisten säädösten antamista, joilla täydennetään lainsäätämisjärjestyksessä hyväksyttävän säädöksen tiettyjä muita kuin sen keskeisiä osia. Vain SEUT 290 artiklassa tarkoitetulla lainsäätämisjärjestyksessä hyväksyttävällä säädöksellä tai delegoidulla säädöksellä voidaan täydentää perussäädöksen muita kuin keskeisiä osia.
   Komission antamalla säädöksellä, joka on SEUT 291 artiklassa tarkoitettu täytäntöönpanosäädös, täydennetään myös asetuksen (EU) N:o 492/2011 tiettyjä muita kuin keskeisiä osia. Parlamentti katsoo näin ollen, että jos asetuksen (EU) N:o 492/2011 muita kuin keskeisiä osia on täydennettävä, komission olisi pitänyt SEUT 290 artiklassa tarkoitettujen delegoitujen säädösten antamistoimivallan puuttuessa tehdä lainsäätäjälle säädösehdotus, jolla täydennetään tai muutetaan perussäädöstä.
   
      (1)  Työntekijöiden vapaasta liikkuvuudesta unionin alueella 5.4.2011 annettu Euroopan parlamentin ja neuvoston asetus (EU) N:o 492/2011 (EUVL L 141, s. 1)